Pandemii
En pandemii as det spriaden faan en kraankes bi minsken auer a hialer eerd. Hat gongt widjer üs en epidemii, diar miast bluas uun enkelt lunen apträät. Det ment oober ei, dat arke lun bi en pandemii bedraapt as.

Det wurd pandemii komt faan ualgreks πανδημία pandēmía (at hialer fulk). Diar steget uk det bedüüdang uun, dat det bluas minsken bedraapt. Bi diarten snaaket am ei faan en pandemii, man diarför faan en panzootii.

Pandemiin 
 Antoniinisk Pest, 165–180. Pookenpandemii uun't Röömsk Rik; 5 miljuun duaden.
 Justiniaansk Pest, sant 541 bit iin uun't 8. juarhunert. Ütjliaset faan Yersinia pestis.
 Suart Duas, 1347–1352. Faan Madelaasien bit hial Euroopa; 25 miljuun duaden, det wiar en traaden faan a europeesk iinwenern. Yersinia pestis.
 Traad Pest, sant 1896. Begand uun Sjiina; 12 miljuun duaden. Yersinia pestis.
 HIV/AIDS, sant amanbi 1980. Amanbi 75 miljuun minsken haa det, 32 miljuunen san stürwen (bit 2018).
 COVID-19 (sant Detsember 2019), begand uun Sjiina; as noch ei föörbi: SARS-CoV-2

Influenza 
Uk gripe (Influenza) koon tu en pandemii mä miljuunen duaden wurd. 
 Spoonsk Gripe (1918–1920), 20–50 miljuun duaden: Influenza-A-Virus H1N1
 Asiaatisk Gripe (1957/58), 1–4 miljuun duaden: Influenza-A-Virus A/H2N2
 Hongkonggripe (1968), 1–4 miljuun duaden: Influenza-A-Virus A/H3N2
 Rüsk Gripe (1977/78), 700.000 duaden: Influenza-A-Virus H1N1
 Fögelgripe (2005), woort (noch) ei faan minsk tu minsk auerdraanj: Influenza-A-Virus H5N1
 Swingripe (2009/10), 100.000–400.000 duaden: Influenza-A-Virus H1N1

Luke uk diar 

Medesiin